দুর্নীতি দমনে তত্ত্বাবধায়ক সরকারের উদ্যোগের প্রশংসা এডিবির | বাংলাদেশের খবর
দুর্নীতি দমনে তত্ত্বাবধায়ক সরকারের উদ্যোগের প্রশংসা এডিবির
এশিয়ান ডেভেলপমেন্ট ব্যাংকের (এডিবি) কান্টৃ ডিরেক্টর হুয়া দু বলেছেন, দুর্নীতি দমনে তত্ত্বাবধায়ক সরকারের কঠোর পদক্ষেপের ফলে দেশের ভেতরে ও বাইরে তো বটেই দেশের অর্থনীতিতেও ইতিবাচক প্রভাব পড়েছে৷ গতকাল সোমবার পররাষ্ট্র উপদেষ্টা ড. ইফতেখার আহমেদ চৌধুরীর সঙ্গে তার অফিসে বৈঠক শেষে সাংবাদিকদের কাছে এ মন্তব্য করেন এডিবির কান্টৃ ডিরেক্টর৷
তিনি দুর্নীতি দমনে সংশ্লিষ্ট সংস্থাগুলোর প্রশংসা করে বলেন, বাংলাদেশের প্রতিটি নাগরিক একটি শক্তিশালী, দক্ষ ও যোগ্য দুর্নীতি দমন কমিশন দেখতে চাই, যেটা দুর্নীতির বিরুদ্ধে কার্যকর লড়াই করতে পারবে৷ তিনি আশা প্রকাশ করে বলেন, দুর্নীতির বিরুদ্ধে এ লড়াই জাতীয় ও আন্তর্জাতিকভাবে বাংলাদেশের উন্নয়নে ইতিবাচক প্রভাব পড়বে৷ বাংলাদেশের অর্থনৈতিক প্রবৃদ্ধিতেও গতি আসবে৷
হুয়া দু জানান, বর্তমান পরিস্থিততে অর্থনৈতিক ও দারিদ্র্য নিরসনে কিভাবে সরকারকে সহযোগিতা দেয়া যায় সেটি খতিয়ে দেখতে আজ মঙ্গলবার তিনদিনের সফরে ঢাকা আসবেন এডিবির দক্ষিণ এশিয়া বিষয়ক নির্বাহী পরিচালক কুনিও সেনগা৷ এ সময় কুনিও সেনগা তত্ত্বাবধায়ক সরকারের প্রধান উপদেষ্টা, উপদেষ্টা পরিষদ, সুশীল সমাজের প্রতিনিধি, উন্নয়ন সহযোগীসহ নীতি নির্ধারণী উচ্চ পর্যায়ের প্রতিনিধদের সঙ্গে বিভিন্ন বিষয়ে আলোচনা করবেন৷ সবার অভিন্ন লক্ষ্যকে এডিবি দৃঢ়ভাবে সমর্থন করে বলে হুয়া দু উল্লেখ করেন৷
পররাষ্ট্র উপদেষ্টা বলেন, রাজনৈতিক সহিংসতার কারণে পিছিয়ে পড়া এডিবির চলমান অর্থ সহায়তা প্রকল্পগুলোর দ্রুত বাস্তবায়ন চায় তারা৷ বিশেষ করে বিদ্যুত্ উত্পাদন প্রকল্প এবং প্রস্তাবিত পদ্মা সেতু নির্মাণের সম্ভাব্যতা যাচাই ও কারিগরি কাজগুলো দ্রুত সম্পন্ন হোক- সেটা চায় এডিবি৷ তিনি বলেন, বাংলাদেশে সুশাসন প্রতিষ্ঠায় নির্বাহী বিভাগ থেকে বিচার বিভাগ পৃথকীকরণে সার্বিক সহযোগিতা দিতে চায় এডিবি৷
এদিকে বৃটিশ পার্লামেন্টের হিউম্যান রাইটস গ্রুপের ভাইস চেয়ারম্যান লর্ড এভেবরি সম্প্রতি তত্ত্বাবধায়ক সরকারের প্রধান উপদেষ্টা ড. ফকরুদ্দীন আহমদের বক্তব্যকে স্বাগত জানিয়েছেন৷
সূত্রঃ http://www.jaijaidin.com/view_news.php?News-ID=28460&issue=214&nav_id=1
This entry was posted on মঙ্গলবার, ফেব্রুয়ারি 6th, 2007 at 9:05 পুর্বাহ্ন and is filed under জাতীয় খবর.	You can follow any responses to this entry through the RSS 2.0 feed. You can leave a response, or trackback from your own site.